पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. डीयू ने कहा है कि सीबीएसई द्वारा मेडिकल कॉलेजों में प्रवेश के लिए ली गई नीट (नेशनल एलिजिबिलिटी/एंटे्रंस टेस्ट) परीक्षा की मेरिट उनके यहां मान्य होगी और एमबीबीएस व बीडीएस की 85 फीसदी सीटों पर नीट मेरिट और पर्सेंटाइल से दाखिले होंगे। अधिक जानकारी के लिए छात्र www.fmsc.ac.in पर सर्च करें।
दरअसल नीट परीक्षा को लेकर सुप्रीम कोर्ट द्वारा हाल में दिए गए निर्देश के बाद छात्र और अभिभावकों के बीच यह उलझन बरकरार है कि क्या डीयू के मेडिकल कॉलेजों में नीट रिजल्ट को मान्यता मिलेगी? इस बारे में कुलपति प्रो. दिनेश सिंह ने बताया कि डीयू के मेडिकल कॉलेजों में नीट से दाखिला मिलेगा।
सामान्य श्रेणी के लिए नीट पर्सेंटाइल 50 फीसदी और उसके बाद सीबीएसई ने श्रेणीवार जो पर्सेंटाइल जारी किया है, उसी के आधार पर दाखिले के लिए मेरिट शेड्यूल जारी किया जाएगा। उसमें सीटों की संख्या के हिसाब से छात्रों को दाखिला दिया जाएगा।
दरअसल अभी तक डीयू में डूमैट (डीयू मेडिकल एंटे्रंस टेस्ट) का आयोजन किया जाता था। डीयू ने तो अपने दाखिला ब्रोशर्स में ही इस बात की घोषणा कर दी थी कि छात्रों को डीयू के चारों मेडिकल कॉलेजों में नीट परीक्षा की मैरिट के आधार पर सीधा दाखिला दिया जाएगा।
बाकी की 15 फीसदी सीटें नेशनल कोटे के तहत डीजीएचएस और सेंट्रल पूल के थ्रू भरी जाएंगी। इसके अलावा आरक्षित श्रेणी के छात्रों के लिए दाखिले में जो आरक्षण है, उसका लाभ उन्हें मिलेगा।
किस कॉलेज में कितनी सीटें
लेडी हार्डिंग (एमबीबीएस) 200 सीटें
मौलाना आजाद (एमबीबीएस) 250 सीटें
यूसीएमएस (एमबीबीएस) 150 सीटें
एमएआईडीएस (बीडीएस) 40 सीटें
दाखिला की मुख्य तिथियां
आवेदन की अंतिम तारीख है 10 जून
पर्सेंटाइल मेरिट लिस्ट 15 जून को जारी
काउंसिल 15-22 जुलाई
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hne_Deva hin_Deva bho_Deva hin_Deva kas_Deva awa_Deva zho_Hant eng_Latn